Matrieks het meer hulp nodig met hoë studiekoste – Solidariteit - Solidariteit WêreldSolidariteit Wêreld
Tuis › Mediaverklarings › Matrieks het meer hulp nodig met hoë studiekoste – Solidariteit Matrieks het meer hulp nodig met hoë studiekoste – Solidariteit
Vrydag, Januarie 6th, 2017
Solidariteit Helpende Hand se Studiefondssentrum word tans oorval met aansoeke van matrieks wat verder wil studeer. Die Sentrum help vanjaar reeds 1 500 studente met rentevrye studielenings ter waarde van R40 miljoen, maar meer as 6000 aansoeke vir hulp is reeds ontvang en aansoeke stroom steeds in.
Volgens Flip Buys, voorsitter van die Solidariteit Beweging, het Helpende Hand die afgelope vyf jaar reeds meer as 5 000 studente met hul studies bygestaan. “Die Studiefondssentrum is baie trots op die rentevrye lenings se terugebetalingskoers van 98%, en glo dit sê baie van die gehalte student wat deur die Sentrum bygestaan word. Studente wat aansoek doen vir hulp word streng volgens meriete en behoefte gekeur, en die slaagsyfer onder leninghouers word op sowat 90% beraam – baie hoër as die nasionale gemiddeld,” het Buys gesê.
Volgens Buys plaas die uitdaging om studiekoste te finansier groot druk op instellings soos Helpende Hand se studiefondse om in die toenemende behoeftes van belowende jongmense te voorsien. “Daarom word ’n beroep op sakelui en die publiek gedoen om in verdienstelike studente se toekoms te belê deur met studiekoste te help. Die Helpende Hand Studiefonds word deur gewone mense befonds wat graag ’n toekoms vir jongmense wil verseker. Besteding in opleiding bly die beste belegging wat ’n mens kan maak,” het Buys gemaan.
“’n Matriekkwalifikasie is ’n toegangskaartjie tot verdere opleiding wat jongmense in staat sal stel om ’n goeie werk te bekom of ’n klein besigheid te begin. Navorsing bied oorgenoeg bewys dat mense met goeie kwalifikasies beter werk met hoër inkomstes kry, en ook moeiliker hulle werk verloor as daar ’n ekonomiese afswaai is,” het Buys verduidelik.
Meer inligting oor die Solidariteit Helpende Hand se Studiefondssentrum kan bekom word by: http://helpendehand.co.za/studiefonds/
Sowat 8 500 AngloGold Ashanti-werkers kan hul werk verloor	Die vakbond Solidariteit het vandag bevestig dat hy ʼn afleggingskennisgewing van die mynmaatskappy AngloGold Ashanti (AGA) ontvang het. In die kennisgewing word daar gemeld dat sowat 8 500 werkers deur dié aflegging beïnvloed kan word. Die vakbond het bygevoeg dat daar ʼn tendens van afleggings in die mynbedryf kan volg ... Lees meer	Solidariteit neem regstappe namens benadeelde verpleegster	Die vakbond Solidariteit het vandag tot aksie oorgegaan en hofstukke namens hul lid teen die departement en die minister van gesondheid ingedien. Die saak word op 11 Julie in die hooggeregshof aangehoor. Dit volg na die departement en die minister van gesondheid versuim het om gehoor te gee aan Solidariteit ... Lees meer	Brandstigters moet oor die kole gehaal word	Die Solidariteit Beweging dring daarop aan dat die brandstigters en geweldplegers wat tydens betogings in Bloemfontein en Schweizer-Reneke skade aan geskiedkundige geboue, skole en besighede aangerig het, vervolg en gestraf moet word. Volgens Flip Buys, voorsitter van die Solidariteit Beweging, heers daar tans ʼn kultuur van verwoesting. “Die wydverspreide neiging ... Lees meer	1